[{"text_idx": "#000007", "text": "Mae pobl sy\u2019n gwneud newid cadarnhaol i\u2019r presennol a\u2019r dyfodol yng Nghymru wedi cael sylw arbennig gan Gomisiynydd Cenedlaethau\u2019r Dyfodol cyntaf, Sophie Howe, wrth iddi ddod i ddiwedd ei thymor saith mlynedd."}, {"text_idx": "#000008", "text": "Mae\u2019r beirdd, gweithwyr y sector cyhoeddus, actifyddion, dylanwadwyr, busnesau, ysgolion a gwirfoddolwyr sy\u2019n helpu i ymgorffori\u2019r nodau llesiant ledled Cymru yn ymddangos ochr yn ochr a\u0302\u2019r actor Michael Sheen ar restr Ysgogwyr Newid Cenedlaethau\u2019r Dyfodol 100, a chafodd ei chyhoeddi am y tro cyntaf heddiw mewn digwyddiad yng Nghanolfan Mileniwm Cymru."}, {"text_idx": "#000011", "text": "\u201cMae Claire wedi bod yn hyrwyddwr hirdymor dros undod rhyngwladol, cyfiawnder cymdeithasol a chyfrifoldeb byd-eang yng Nghymru. Yn ei ro\u0302l bresennol yn Hub Cymru Affrica, mae hi\u2019n arweinydd cryf ar gyfer gweithio mewn partneriaeth ac ymgysylltu a\u0302\u2019r cyhoedd i fod yn genedl ofalgar. Mae Claire yn hyrwyddwr llesiant cenedlaethau\u2019r dyfodol, gan hyrwyddo datblygu cynaliadwy a mynd i\u2019r afael a\u0302 newid hinsawdd, gan gynnwys fel gwirfoddolwr yn ei ro\u0302l fel Cadeirydd Grw\u0302p Asiantaeth Dramor Cymru a Chadeirydd Grw\u0302p Cynghori ar Bolisi Sustrans Cymru. Mae hi hefyd ar fwrdd Samaritans Cymru.\u201d"}, {"text_idx": "#000012", "text": "Dywedodd y Prif Weinidog Mark Drakeford, a aeth i\u2019r digwyddiad cyhoeddi ym Mae Caerdydd: \u201cMae\u2019r blynyddoedd diwethaf wedi amlgu maint yr heriau byd-eang sy\u2019n ein hwynebu.Y prif rai yw\u2019r angen dybryd i weithio tuag at ddyfodol mwy cynaliadwy. I wireddu ein huchelgeisiau ar gyfer Cymru gryfach, decach a gwyrddach mae angen i ni sicrhau\u2019n barhaus bod ein dulliau o weithio mewn llywodraeth yn gyrru yn ei blaen y weledigaeth gadarnhaol sydd gennym ar gyfer y dyfodol a luniwyd gan Ddeddf Llesiant Cenedlaethau\u2019r Dyfodol."}]